याज्ञवल्क्यस्मृतिः/व्यवहाराध्यायः/वेतनादानप्रकरणम्
<table>		
		
<td><p>		
	गृहीतवेतनः कर्म त्यजन्द्विगुणं आवहेत् ।अगृहीते समं दाप्यो भृत्यै रक्ष्य उपस्करः   । । २.१९३  । ।	</p>
<td><p>		
	दाप्यस्तु दशमं भागं वाणिज्यपशुसस्यतः   ।अनिश्चित्य भृतिं यस्तु कारयेत्स महीक्षिता   । । २.१९४  । ।	</p>
<td><p>		
	देशं कालं च योऽतीयाल्लाभं कुर्याच्च योऽन्यथा   ।तत्र स्यात्स्वामिनश्छन्दोऽधिकं देयं कृतेऽधिके   । । २.१९५  । ।	</p>
<td><p>		
	यो यावत्कुरुते कर्म तावत्तस्य तु वेतनम्  ।उभयोरप्यसाध्यं चेत्साध्ये कुर्याद्यथाश्रुतम्  । । २.१९६  । ।	</p>
<td><p>		
	अराजदैविकं नष्टं भाण्डं दाप्यस्तु वाहकः   ।प्रस्थानविघ्नकृच्चैव प्रदाप्यो द्विगुणां भृतिम्  । । २.१९७  । ।	</p>
<td><p>		
	प्रक्रान्ते सप्तमं भागं चतुर्थं पथि संत्यजन्  ।भृतिं अर्धपथे सर्वां प्रदाप्यस्त्याजकोऽपि च   । । २.१९८  । ।	</p>
</table>